
DURYCHOV OPIS GLAGOLJSKE TISKANE POČETNICE IZ 1527. 


Alojz JEMBRIH, Ljubljana 


U povijesti evropskih knjižnica Austrijska nacionalna knjižnica u Beču (ONB, prije 
Dvorska, k.k.Hofbibliothek) poznata je kao riznica slavenskih rukopisa i knjiga, 
napose glagoljskih i ćirilskih. O tome nam svjedoče njezini katalozi i vrijedna izda- 
nja pojedinih kodeksa znamenitih slavista kao npr. B. Kopitara (1780-1844), F. Mi- 
klošiča(1813-1891), V. Jagića (1838-1923), J. Hamma, G. Birkfellnera i drugih. 


Glagolitica croatica spomenute knjižnice već je odavna zaokupljala pažnju 
osnivača slavenske filologije među kojima se istaknuo Vaclav Michael Fortunat Du - 
rych, Dobnerov (1719-1790) učenik, prijatelj i suradnik Josefa Dobrovskog (1753 
-1829). 


U povodu 500. obljetnice glagoljskog Misala iz 1483. godine osvrnut ćemo se 
na Durychov opis prve hrvatske tiskne Početnice koja je prije pedeset godina u gla- 
goljskoj bibliografiji pogrešno upisana kao »/ntroductorium croatice«. 

Durchov je opis nastao prije dvjesta godina pa je stoga za povijest slavistike 
i glagolitike zanimljiv i važan. 


Vatroslav Jagić je 1865. u svojem Kratkom historičko-filologičkom nacrtu 
zapisao: »(...) Durich Fortunat (to je kloštarsko ime) rodi se 1738. u Turnovi; stupi 
u red pavlinski i posta svećenikom god. 1788. Preko 20 godina bijaše profesorom 
teologije i orientalskih jezika stranom u Beču stranom u Pragu; g. 1788. bješe mu 
naloženo da ujedno s Prochazkom priredi novo izdanje česke biblije; kad su g. 
1785. dokinuli kloštar pavlinski u Pragu, ode u Beč, te bijaše ovdje na veliku korist 
kod ck.dvorske biblioteke. Sad je i izdao prvi svezak svoje "bibliotheca slavica“ 
(1795), nu pošto su god. 1795. i bečki pavlinski kloštar dokinuli, ode s neznatnom 

penzijom, koju je car Franjo g. 1797. za 200 for. povisio, kući u Turnovu, te se 
ovdje neumorno bavio s literaturnimi predmeti sve do # 1802.«' 

Durych je boravio deset godina (1786-1796) u Beču u pavlinskom samosta- 
nu, a u dvorskoj knjižnici marljivo je radio na registriranju slavenskih rukopisa i 
knjiga o kojima je mnoge podatke davao J. Dobrovskom 


Da je nailazio na glagoljske rukopise i tiskane knjige, svjedoči knjiga sa signa- 
turom C.P. 2 B 83 koja je u katalogu ONB upisana kao »/ntrođuctorium croatice«. 
To je zapravo tiskana glagoljska početnica iz 1527. Durych je taj primjerak opisao, 
a njegov opis priložen je samom primjerku, pa se prema tome čuva pod istom signa- 
turom. 

Bečkom primjerku nedostaje posljednji (šesti) list s kolofonom, Durych ga 
opisuje kao Azbukvidarium? i nastoji otkriti ime tiskara, mjesto i godinu 
tiskanja. Njegov je opis na latinskom jeziku i obuhvaća nepune četiri stranice. Već 
je Jagić konstatirao da je opis pouzdan: »... Zn dieser Beschreibung ist fast alles rich- 


: Usp. Vatroslav Jagić, Slovjensko jezikoslovje, Književnik, časopis za jezik i poviest hr- 
vatsku i srbsku i prirodne znanosti, god. II, Zagreb 1865, 357-358. Spomenimo da je Durych 
u Miinchenu počeo studirati slavensku filologiju na poticaj bibliotekara Oflea. Prema Jagićevu 
mišljenju on je prvi u povijesti slavistike koji je crkvenoslavenski jezik studirao iz naučnih cilje- 
va. Jednako kao Schlč&zer i Durych crkvenoslavenski naziva »lingua slavonica« i smatra da je 
»mater vel potius antiquior soror« češkog jezika. Usp. V. Jagić, Zur Entstehungsgeschichte der 
Kirchenslavischen Sprache, Denkschriften der kaiserlichen Akademie der Wissenschaften in 
Wien, Philosophisch-historische Classe, Bd. XLVII, Wien 1900, 71-76. Od Durychovih veoma 
zanimljivih znanstvenih radova o staroslavenskoj književnosti i starinama izašao je samo jedan 
svezak pod naslovom »Bibliotheca Slavica antiquissimae dialecti communis et ecclesiasticae 
universae slavorum gentis. Studio et opera Fortunati Durich soc. scient. boh. memb. primum 
emittitur, Volum. I, Vindobonae M.DCCXCV.« Ostala građa čuva se u rukopisu u Austrijskoj 
nacionalnoj knjižnici u Beču. Da je kojom srećom i ta građa objavljena, Durych bi u svoje doba 
znatno unaprijedio slavensku filologiju. Usp. V. Jagić, Slovjensko jezikoslovje, Književnik 
1I, nav. mj. Usp. još Konstant v. Wurzbach, Biographisches Lexicon des Kaisertums Oster- 
reichs, Bd. Il, Wien 1858, 394-395; František Ladislav Rieger, Slovnik Naučny, Prag 1862, 
362-363. 


2 3. Dobrovsky u svojim radovima na više mjesta ističe Durychovu pomoć. U vezi s tro- 
janskom poviješću (Die trojanische Geschichte) ističe: »Mein se. Freund Durich entdeckte 
einen alten Druck einer freien deutschen Ubersetzung in der k.Hofbibliothek zu Wien.« Ili 
opet: »Unter meines sel. Freundes Fortunat Durich Excerpten aus der Hofbibliothek zu Wien 
fand ich den Anfang eines Gedichtes, den er aus dem Cod. MS. Theolog. N.844. in 8.Fol.24. 
abschrieb, worin der Mai angeredet wird...« (radi se o nazivima mjeseci u gdtlini, A. J.). Usp. 
Josef Dobrovsky, Dejiny českć reči a literatury, vydal Benjamin Jedlička, v Praze 1936, 283, 
377, v.jošstr. 20,62,95,208,243,260, 301,304, 319,320, 378. 


3 Takve početnice nazivale su se i Bukvari. Usp. Valentin Putanec, Značenje riječi psaltir 
»bukvar«, SLOVO 29, Zagreb 1979, 93-96; Max Manitius, Geschicte der lateinischen Litera- 
tur des Mittelalters... hrsg. v. Walter Otto, Miinchen 1911-1931. U ediciji je riječ i o abeceda- 
rijima latinske provenijencije. 

tig...«.* Budući da je Durychov opis ostao u rukopisu, dajemo prijevod na hrvatski 
čitava latinskog teksta a latinski faksimil prilažemo uz ovu radnju: 
»Ovih pet listova otisnutih glagoljskim pismom (pučki Jeronimicom - vulgo 
Hieronymianis) fragmenti su jednog jednostavnog djelca (opusculi trivialis) koje se 
“zove Azbukvidarij (izvedeno prema trima početnim nazivima slavenskih slova azbu- 
ke) ili Alfabet namijenjenoga za učenje slavenskog književnog jezika koji se također 
i crkveni zove; sadrži prve elemente s molitvom nedjeljnom , anđeoskim pozdravom, 
nedjeljnim psalmima za večernju (in margine znak za umetak i navedeni psalmi: 
Ps. 109, 110, 111,112, 113), Veliča duša moja, Sad otpuštaš; zatim Ps. 129, 50. 
i 90, Ambrozijanski himan, pristupnu molitvu k oltaru (in margine: sa Zdravo Kra- 
ljice), početak Evanđelja sv. Ivana, apostolsko vjerovanje .* 


Najveća vrijednost početnice proizlazi iz ova četiri razloga: 


1. zbog utemeljenja znamenite glagoljske tiskare (Typographiae Glagoliticae) koju 
su osnovali Francisko Bindoni i Mafeo Pasini u Veneciji oko godine gospodnje 
1528; prije tog njihova ostvarenja nitko do tada nije proizveo stariji primjerak gla- 
goljskim slovima;* (za Misal iz 1483. Durych očito nije znao, op. A. J.), pa ni sami 
preslavni muževi i vrlo marljivi istraživači spomenika slavenske književnosti Matija 
Karaman, nadbiskup zadarski i Josip Šimun Assemanij, nisu našli u općem crk- 
venom ljetopisu Tom IV. poglavlje II, glava IV. stariji primjerak od onoga slaven- 
skog glagoljskog Misala koji se (također) čuva u Pragu u carskoj univerzitetskoj 
knjižnici, a koji na kraju ima otisnut dvostruki potpis (kolofon, A. J.) i simbol 
Bindonija (znak sv. Rafaela arkanđela koji s Tobijom drži ribu) od kojih je jedan 
potpis slavenski, drugi talijanski: Stampato in Venetia per Francesco bi(n)doni 
et mafeo pasyni co(m)pagni. Anno domini M.D.XXVIII. 


"x 4 agić, Zwei bibliographische Seltenheiten, Archiv fir slavische Philologie, Bd. XII, 
Berlin 1890, 630-636. 


š Durych je iz opisa izostavio četiri molitve koje sadržava peti i šesti list, a to su: blago- 
slov prije ručka i večere, jutarnja, molitva Bogorodici za sretnu smrt i molitva pape Siksta IV. 
(t 1484). Usp. fototipsko 2, izdanje Početnice. Pretisak priredio i pogovor napisao Josip Bra- 
tulić, izd, Grafički zavod Hrvatske, Zagreb 1983. 


o Durychov zapis o godini tiskanja Početnice (1528) uvrstio je J. Dobrovsky u svoje 
djelo »Znstitutiones linguae slavicae«, Vindobonae 1852, XXXVI, zatim u najnovije vrijeme i 
W. Schmitz, Sudslawischer Buchdruck in Venedig (16.18. Jahrhundert), Untersuchungen 
und Bibliographie, Marburger Abhandlungen zur Geschichte und Kultur Osteuropas, 15, G1es- 
sen 1977. Koliko je Durychov opis Početnice (1527) bio meritoran, pokazuje i Fran Ilešič: 
»Ze pred južnoslovanskim protestantskim pokretom je izšel najbrž v Benetkah okoli 1. 1528. 
glagolski abecednik 'Azbukvidarium', ki se nahaja v enem izvodu dunajski cesarski dvorni 
knjižnici«. Fran Hešič, Pouk slovenskega jezika, Ljubljana 1902, 93. 

(RDU>Born ras hhh pizđaheari BLŠrISAA Mandi MOe1sočt org 
pu?shrsg pfhariia NIMLBUhPEPD ugi bIh PSbheseh Bang 
vuhzaa DPoheegoh zarunorrusnahaka, PhoIPE FA&mar dra 
muBahcavi apso argghfih pebnohvražeh vmumina 
pogmhvehes rohanowo fPagoihea his zagmga 
02 DI6F3 Qu: IHbBZa3 hda wrheva PIKE 


mI PheRhr IPAK 
€ prrhnnhrs ue CC Stampato in Ve 
PIVEja! rlebhrw netia per Francef' 
1 gPOHHPR ah €obi oni & ma 
e uhosv rd feo pafyni co 
nedhbšlja. 'pagni. 
erhftommi Zepa Anno domini 


KOR TE PRA. M.D.XXVIII. 





Oblik velikih i malih slova ovog Misala, njihov sjaj u potezima i proporciji, 
vrsta ortografije, raspored četvrtastog oblika, biljni ukrasi (vitice) i mali drvorezi - 
minijaturni portreti svetaca, pokazuju istog majstora i iste tipografe. 

Oslanjajući se na ove argumente, usudio bih se reći da je Bindoni i njegov 

drug, koji su, prije nego što su izdali ovaj Misal, u obliku toga Azbukvidarija, poku- 
šali urediti glagoljsku tipografiju. 
JI. Još veće značenje fragment (početnice, A. J.) dobiva po slavenskom jeziku ko- 
jim je pisan; ne samo što se tiče načina stare ortografije :spoređene s Levakoviće- 
vom i onom najnovijom Matije Karamana: npr. TG nikada nije opremljena 
s točkom; već zbog nekih razlika po kojima se književni jezik slavo-Latina (hrv. 
glagoljaša, A. J.) prije reforme za vrijeme Urbana VIII. i najnovije za Benedikta 
XIV, razlikuje od književnog jezika slavo-Grk4 napose Rusi, 


II. U ovoj svetoj i hermeneutičkoj kritičkoj stvari ipak nešto dolazi u pomoć, 
Npr. Ps.109, stih 4. RIMA“ A NO I s Ob ZA sh RETRO Ho ftecum principatus). 


IV. Vrijednost se (početnice, A. J) očituje također u rijetkosti sličnih djela koja su 
zato (propala, A. J.) ili brže propadaju ili se zanemaruju, jer su bila namijenjena 
(seoskim) priprostim školama (trivialibus Scholis). Stoga, potaknut ovim razlozima, 
tvrdim da ovaj veoma rijetki fragmenat iz 15. sto. (!) treba napose cijeniti. F. D.«* 


= Usp. Josip Hamm, Ruska redakcija u glagoljskim spomenicima, Slovo 21, Zagreb 1971, 
-222. 


3 Inicijalima_»/f. D.« dodala je neka druga ruka: »i. e. Fortunatus Durich, Expaulinus, 
Soc. bohem. membrum«. Osim toga bečki primjerak Početnice ima i bilješku prijašnjeg vlas- 
nika te rijetke knjižice, zapis glasi: »/x Libris Lambecij Hamburgensis«. Petar (Lambecki) Lam- 
becije je bio (u 17. st.) direktor tadašnje Dvorske carske knjižnice u Beču (1663 - + 1680). Da- 
kle, taj se primjerak Počernice u Bečkoj nacionalnoj knjižnici nalazi više od trista godina. 

lako Durychov opis prve hrvatske tiskane Početnice za današnje vrijeme nema 
relevantnih pojedinosti, sve do 1933. g. služio je kao temelj mišljenju da je tu Po- 
četnicu tiskao Bindoni-Pasini,? 

Godine 1933, u Leipzigu je Karl W. Hiersemann priredio fototipsko izdanje 
Početnice'“ na temelju originala koji je danas nepoznat, a imao je i kolofon, pa 
Durychov opis treba ispraviti jer se iz kolofona saznaje da je Početnica tiskana 
1527. u Veneciji kod Andrije Torresanija iz Azule.!! 

Kod Durycha pažnju privlači njegova metodologija i posvemašnja želja za toč- 
nim opisom glagoljske knjige na samim počecima slavistike kao znanosti. Istina je 
da ima sličnosti u osobinama koje je spomenuo Durych s obzirom na Misal iz 1528. 
i Početnice iz 1527, međutim on nije znao za kolofon u kojem se navodi da je Po- 
četnica štampana u drugoj oficini. 

Sve u svemu Durych je time pokrenuo jedno veoma interesantno pitanje koje 
do danas nije riješeno, a to je pitanje: tko je autor Početnice iz 1527. Kolofon spo- 
minje samo tiskaru (Torresanijevu). Pavao Modrušanin u svoj Misal iz 1528. zapisuje 
da je Štampan v Benecih po Frančišku Bindoni i Mafio Pasino. 

Oslanjajući se na Durychov opis, V. Jagić zapiso je i ovo: »(...) In dieser Be- 
schreibung ist fast alles richtig, nur wuftte Fort. Durich noch nichts von den friihe- 
ren Ausgaben des glagolitischen Missals. Das Bindoni'sche Azbukvidarium diente 
offenbar Levaković zum Vorbild bei der Herausgabe seines 'Azbukvidnćk slovin- 
skih“ (...)«!? 


d Jagić je, kada je pisao opširan članak »Jihoslovanć« za Riegerov Slovnik Naučny 1864, 
za istu Početnicu naveo: » ...V Bendtkdch byl tež tištčn r. (oku) 1527. Službenik (liturgie a 
Molitvoslov...«; Jagić tada nije znao za bečki primjerak ni za Durychov opis. 


sat) feljtonu časopisa »Hrvatske revije« (1933) čitamo: »Karl W. Hiersemann, Buch- 
hindler und Antiquar u Leipzigu, Kčnigstr. 29, u svom najnovijem katalogu 624 *Osteuropa. 
Balkanlinder“ pod br. 1320 navodi ovo dosad nepoznato hrvatsko djelce, štampano glagol- 
skim slovima g. 1527. — Introductorium croatice. Sa bordurom u drvorezu i dvadeset malih 
drvoreza na *auf Schrotgrund* i portretima 12 apostola... 49, Mleci, Andreas Torresanus de Asu- 
la, 1527, 6 listova...«. Spomenimo da je cijena tadašnjem fototipskom izdanju Početnice bila 
1600 njemačkih maraka. Usp. Ante Šimčik, Najstarija hrvatska početnica štampana g. 1527, 
Hrvatska revija, VI, Zagreb 1933, 375-376; Petar Kolendić, Najstariji naš bukvar, Južni pre- 
gled, Skopje 1934, 198-201; Robert Auty, Sixteenth-century Croatian Glagolitic Books 
in the Bodleian Library, Oxford Slavonic papers, New Series, Volume XI, Oxford 1978, 130- 
-133. 


sa Andrija Torresani (1451-1529) rođen je u mjestu Asola u Lombardiji. Usp. J. Bratu- 
lić, Hrvatske početnice do narodnoga preporoda, pogovor fototipskom izdanju iz 1983, v. 
bilj. S. Valja istaći da je ista Početnica poslužila i Stipanu Konzulu pri lijevanju glagoljskih 
slova kojima je tiskao glagoljske knjige u Tiibingenu. Više o tome, Alojz Jembrih, Vajstarije 
hrvatske početnice, Istra, god. 18, 3-4, Pula 1980, 69-77. 


12 Jagić, Archiy..,, nav. dj. 

Nadovezujući se na praksu izdavanja početnica poslije Torresanijeve (Koži- 
čićeva početnica'* - Psaltir vjerojatno je prethodila njegovim glagoljskim izdanji- 
ma), Stipan Konzul izdaje najprije početnicu glagoljicom i ćirilicom (Tabla za di- 
cu, 1561) kao uvod u čitanje glagoljskih i ćirilskih knjiga koje potom izlaze u Tiibin- 
genu.'* Na osnovi spomenute prakse o izdavanju početnici, mogla bi se Torresani- 
jeva početnica promatrati kao prethodnica Modrušaninovu Misalu (1528). No to 
je samo hipoteza koju su podržavali P. Kolendić, A. Šimčik,!'* u najnovije vrijeme 
priklanja joj se i J. Bratulić, a u koju je vjerovao već F. V. Durych. 

Na kraju možemo zaključiti da pionir slavenske filologije F. V. Durych,!* 
na temelju svojeg opisa prve hrvatske glagoljske tiskane Početnice iz 1527. i po svo- 
jem širokom znanju i interesu za glagoljicu, ulazi u galeriju zaslužnih i znamenitih 
proučavatelja hrvatske glagolitike, pa mu u slavenskoj filologiji pripada mjesto pre- 
teče istraživača štampane glagoljske knjige. 


13 Usp. Anica Nazor, Kožičićev bukvar, Slovo 14, Zagreb 1964,121-128. 


i Konzul obrazlaže u predgovoru Novog Testamenta: » Vi znate jošće da slova glagolska 
ni cirulska po vsuda jednako se ne pišu. Mi jesmo ... gledajuć na onu staru hrvacku štampu u 
Brivijalih i Misalih, ova slova od dobrih umetljivih nemških meštar činili izdlesti, izseći, tere iz- 
liti... I da što bolje ova naša slova znali budete, jesmo cirulske i hrvacke (glagoljske, A. J.) 
Tablice ili Bukovnjak, to jest a, b, v, £... najprvo činili štampati is kih svaki lahko ova slova naše 
nove štampe hoće moći poznati i razumeti.« Da je zaista Konzul kao predložak imao Torresa- 
nijevu početnicu, govori i ovaj podatak: »...Dalmatin Antun poslao je iz Ljubljane Konzulu u 
Tiibingen dvije hrvatske (glagoljske, A. J.) knjige Misal i Brevijar i dva Abecedara tiskana u Mle- 
cima.« Kao »stara hrvacka štampa«, kojim se Stipan koristio pri izradi glagoljskih slova, u ob- 
zir mogu doći: prvotisak - Misal iz g. 1483, Brevijar iz g. 1491, Brevijar Blaža Baromića tiskan 
1493. u Veneciji, te Misal iz g. 1494, tiskan u Senju. Što se Abecedara tiče, to su mogla biti 
dva primjerka Torresanijeve početnice. Usp. Franjo Fancev, Povijest hrvatske protestantske 
književnosti za Reformacije, Zagreb 1910, 95; Jembrih, nav. dj. O Tabli za dicu (1561, ćir.) 
usp. Klaus Detlef Olof, Zwei Bemerkungen zum slawischen Fibeldruck (zbornik referata sa 
simpozija »Protestantizam pri Slovencih-Protestantismus bei den Slowenen«),, Klagenfurt - 
Ljubljana 26.-28. Mai 1983). Wiener slawistisches Almanach, Sonderband 13, Wien 1984, 
125-128. 


15 Usp. bilj. 10. 


16 Bio je to dakle Durych čije je polemičke radove o postanku ćirilice dobro poznavao i 
Sava Mrkalj, pa ga on u svojem djelu »Salo debeloga jera...« zapisuje kao Durić. Ili kako je 
Dobrovsky pisao: »Einige Slawisten schreiben, indem sie diesen Schriftsteller einen Illyrier zu 
sein glauben, seinen Namen Duricz, AYPHY2 er war aber ein B&hme von Turnau und hief 
AVPHXZ.« Usp. Dobrovsky's Glagolitica... Zweite verbesserte und viel vermehrte Ausgabe 
von Wenceslay Hanka, Prag 1832,7. 

Usp. također, Milan Moguš i Josip Vončina, »Salo debeloga jera libo azbukoprotres« Save 
Mikalja, Djela JAZU, razred za filologiju, knj. 58, Zagreb 1983,49-51,74, 

Sažetak 


Autor se osvrće na kritički opis prve tiskane glagoljske Početnice iz 1527. godine, 
koji je latinskim jezikom i vlastitom rukom napisao F.V. Durych uz nepotpuni 
primjerak u Beču (Osterreichische Nationalbibliothek, sign. C.P.2 B 83). Durychov 
je opis prvi poznati opis jedne glagoljske tiskane knjige i zanimljiv je zbog metodo- 
logije. Stoga je autor preveo na hrvatski jezik čitav latinski tekst (u prilogu je 
dodao faksimil rukopisa). Svojim opisom, koji ide gotovo u same početke slavisti- 
čke znanosti, Durych je preteča u opisivanju štampane glagoljske knjige. 


Zusammenfassung 


DURYCHS BESCHREIBUNG DES ERSTEN GLAGOLITISCH GEDRUCKTEN 
ABECEDARIUMS (1527) 


Der Autor weist auf die kritische Beschreibung des ersten glagolitisch gedruckten 
Abecedariums (ABC-Buch) aus dem Jahre 1527 hin, die Durych in lateinischer 
Sprache handschriftlich nach einem unvollstindigen Exemplar in Wien (Osterreichi- 
sche Nationalbibliothek, sign. C.P.2 B 83) niedergeschrieben hat. 

Die Beschreibung Durychs ist die erste bekannte Beschreibung eines glagoli- 
tisch gedruckten Buches und interessant wegen seiner Methodologie. Deshalb 
hat der Autor den ganzen lateinischen Text in die kroatische Sprache iibersetzt 
(als Beilage gab er ein Faksimile der Handschrift zu). Mit seiner Beschreibung, 
die fast schon zu den Anfingen der Slavistik zu zihlen ist, gilt Durych als Bahn- 
brecher in der Beschreibung glagolitisch gedruckter Biicher. 


Izvorni znanstveni članak 
Primljeno: 20. travnja 1984, 
Autor: Alojz Jembrih 
Filozofska fakulteta, Ljubljana 

